"Շահագործման է հանձնվում մի կառույց, որն անտարբեր չի կարող թողնել մայրաքաղաքի զարգացմամբ շահագրգիռ եւ ոչ մի երեւանցու։ Այստեղ ներդրվել են մեծ միջոցներ, կազմակերպչական մեծ ջանքեր, մեծ երազանքներ։ Սա 2005 թվականին ընդունված Երեւանի գլխավոր հատակագծով մայրաքաղաքում նախատեսվող ամենածավալուն ճանապարհաշինական ծրագիրն է,–ասաց Երեւանի քաղաքապետ Երվանդ Զախարյանը։–Սարալանջի ճանապարհի շահագործմամբ Երեւանի երթեւեկությունը թեթեւացնելու առումով սկզբունքային խնդիր է լուծվում, քանի որ մայրաքաղաքի հյուսիսից հարավ եւ հակառակ ուղղությամբ գնացող տրանսպորտն այլեւս քաղաքի կենտրոն չի մտնի"։